b'\n_START_ARTICLE_\nEuroopan parlamentin kansalaisvapauksien sek\xc3\xa4 oikeus- ja sis\xc3\xa4asioiden valiokunta\n_START_PARAGRAPH_\nEuroopan parlamentin kansalaisvapauksien sek\xc3\xa4 oikeus- ja sis\xc3\xa4asioiden valiokunta (lyhenne LIBE) on Euroopan parlamentin pysyv\xc3\xa4 valiokunta. LIBE vastaa suuresta osasta parlamentin oikeus- ja sis\xc3\xa4asiainlains\xc3\xa4\xc3\xa4d\xc3\xa4nt\xc3\xb6\xc3\xa4. Se valvoo Euroopan unionin perusoikeuskirjan ja Euroopan ihmisoikeussopimuksen noudattamista. Valiokunnan k\xc3\xa4sittelemi\xc3\xa4 aiheita ovat Euroopan unionin ulkorajojen rajavalvonta, kansainv\xc3\xa4linen rikollisuus, maahanmuutto, perusoikeudet, syrjint\xc3\xa4, terrorismi, tietoturva, turvapaikka-asiat ja yksityisyyden suoja. LIBEn toimivaltaan kuuluvia laitoksia ovat Euroopan huumausaineiden ja niiden v\xc3\xa4\xc3\xa4rink\xc3\xa4yt\xc3\xb6n seurantakeskus, Euroopan poliisiakatemia, Euroopan syytt\xc3\xa4j\xc3\xa4nvirasto, Euroopan unionin perusoikeusvirasto, Eurojust ja Europol._NEWLINE_Kansalaisvapauksien sek\xc3\xa4 oikeus- ja sis\xc3\xa4asioiden valiokunnan puheenjohtaja on vuodesta 2014 l\xc3\xa4htien ollut Claude Moraes, joka kuuluu sosialistien ja demokraattien ryhm\xc3\xa4\xc3\xa4n.'